आधुनिक समयमा परिवर्तनको सिद्धान्त सर्वमान्य सिद्धान्त रहेको छ । चाहे कुनै क्षेत्र किन नहोस । परिवर्तन र आधुनिकीकरणको असर सबै क्षेत्रमा परेको भान सहज रुपले भईरहेको छ । भनिन्छ महिलाको सौन्दर्यतामा गरगहनाले आकर्षण अझै बढाउँछ । समय अनुसार गरगहनामा समेत आधुनिकीकरण बढदो छ । सबै क्षेत्रमा आधुनिकीकरण मौलाई रहेको समयमा यो क्षेत्रपनि अछुतो रहन सकेको छैन । जसले गर्दा उसको पौराणिक महत्व पनि सखाप हुँदै गईरहेको छ । पुराना गहनाहरुको ठाउँ आधुनिक गहनाहरुले लिन थाले पछि पुराना गहनाहरुको महत्व दिनप्रति दिन घटदै गएको छ ।
